|  |
| --- |
| Številka: 007-58/2025-19 |
| Ljubljana, 11. 7. 2025 |
| EVA: 2025-3150-0004 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Uredba o spremembah in dopolnitvah Uredbe o določitvi sredstev elektronske identifikacije in uporabi centralne storitve za spletno prijavo in elektronski podpis – predlog za obravnavo**  |
| **1. Predlog sklepov vlade:** |
| Na podlagi četrtega odstavka 3. člena, prvega in drugega odstavka 6. člena, tretjega odstavka 11. člena, tretjega odstavka 12. člena, četrtega odstavka 15. člena, petega odstavka 24. člena in petega odstavka 45. člena Zakona o elektronski identifikaciji in storitvah zaupanja (Uradni list RS, št. 121/21, 189/21 – ZDU-1M in 18/23 – ZDU-10) ter za izvrševanje tretjega in četrtega odstavka 1. člena Zakona o osebni izkaznici (Uradni list RS, št. 35/11, 41/21, 199/21 in 17/25) je Vlada Republike Slovenije na … seji … sprejela SKLEP:Vlada Republike Slovenije je izdala Uredbo o spremembah in dopolnitvah Uredbe o določitvi sredstev elektronske identifikacije in uporabi centralne storitve za spletno prijavo in elektronski podpisin jo objavi v Uradnem listu Republike Slovenije. Barbara Kolenko Helbl GENERALNA SEKRETARKASklep prejmejo: * Ministrstvo za digitalno preobrazbo,
* Ministrstvo za javno upravo,
* Ministrstvo za notranje zadeve,
* Ministrstvo za gospodarstvo, turizem in šport,
* Ministrstvo za delo, družino, socialne zadeve in enake možnosti,
* Ministrstvo za finance,
* Služba Vlade Republike Slovenije za zakonodajo.

Priloga:− predlog Uredbe o spremembah in dopolnitvah Uredbe o določitvi sredstev elektronske identifikacije in uporabi centralne storitve za spletno prijavo in elektronski podpis |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:**  |
| / |
| **3.a Osebe, odgovorne za strokovno pripravo in usklajenost gradiva:** |
| * Mag. Ksenija Klampfer, ministrica za digitalno preobrazbo,
* Dr. Aida Kamišalić Latifić, državna sekretarka, Ministrstvo za digitalno preobrazbo Republike Slovenije,
* Mojca Štruc, v. d. generalnega direktorja Direktorata za digitalno družbo,
* Tina Bizjak Ahačič, sekretarka, vodja Službe za pravne in zakonodajne zadeve,
* Dr. Simona Kralj Zatler, sekretarka, Služba za pravne in zakonodajne zadeve.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:**  |
| Pri pripravi gradiva niso sodelovali zunanji strokovnjaki. |
| **4. Predstavniki vlade, ki bodo sodelovali pri delu državnega zbora: /** |
| **5. Kratek povzetek gradiva:** |
| S predlagano uredbo se z dodanim III.A poglavjem 'Virtualno sredstvo visoke ravni' (členi 26.a do 26.j) uvaja pričetek izdajanja novega sredstva elektronske identifikacije. Poleg virtualnega sredstva visoke ravni se s predlaganim osnutkom uredbe iz vidika jasnosti in določnosti ureditve uvajajo še nekatere manjše spremembe in dopolnitve veljavne uredbe (v 2., 10., 15., 22.,33. in 37. členu ). Novo virtualno sredstvo visoke ravni je neločljivo povezano s sredstvom visoke ravni na osebni izkaznici in je tako za uporabnika bistveno prijaznejše, saj je osebno izkaznico potrebno uporabiti le pri izdaji virtualnega sredstva visoke ravni. Ocenjujemo, da bomo na ta način bistveno povečali uporabo elektronskih storitev javnega sektorja, saj je bilo do sedaj izdanih že prek 650.000 elektronskih osebnih izkaznic, kar predstavlja velik nabor potencialnih novih uporabnikov elektronskih storitev. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:1. nacionalne dokumente razvojnega načrtovanja
2. razvojne politike na ravni programov po strukturi razvojne klasifikacije programskega proračuna
3. razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu /**
2. **Finančne posledice za državni proračun /**

**II.a Pravice porabe za izvedbo predlaganih rešitev so zagotovljene:****II.b Manjkajoče pravice porabe bodo zagotovljene s prerazporeditvijo:****II.c Načrtovana nadomestitev zmanjšanih prihodkov in povečanih odhodkov proračuna:** |
| **7.b Predstavitev ocene finančnih posledic pod 40.000 EUR: /**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* 1. pristojnosti občin,
	2. delovanje občin,
	3. financiranje občin.
 | NE |
| Gradivo (predpis) je bilo poslano v mnenje: 1. Skupnosti občin Slovenije SOS: NE
2. Združenju občin Slovenije ZOS: NE
3. Združenju mestnih občin Slovenije ZMOS: NE

Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| V javno obravnavo osnutka predloga uredbe so vključene strokovna, zainteresirana in druge javnosti, saj je bilo gradivo osnutka predloga uredbe dne 13. maja 2025 objavljeno na državnem portalu Republike Slovenje e-uprava v rubriki e-demokracija z rokom za oddajo pripomb do 12. junija 25. V javni obravnavi ni prejetih pripomb. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  PREDLAGATELJ:Mag. Ksenija Klampfer ministrica |

**PRILOGA 1 (predlog sklepa vlade):**

Številka:

Datum:

EVA: 2025-3150-0004

Na podlagi četrtega odstavka 3. člena, prvega in drugega odstavka 6. člena, tretjega odstavka 11. člena, tretjega odstavka 12. člena, četrtega odstavka 15. člena, petega odstavka 24. člena in petega odstavka 45. člena Zakona o elektronski identifikaciji in storitvah zaupanja (Uradni list RS, št. 121/21, 189/21 – ZDU-1M in 18/23 – ZDU-10) ter za izvrševanje tretjega in četrtega odstavka 1. člena Zakona o osebni izkaznici (Uradni list RS, št. 35/11, 41/21, 199/21 in 17/25) je Vlada Republike Slovenije na \_\_\_ seji \_\_\_\_\_\_\_ pod točko dnevnega reda sprejela

**S K L E P:**

Vlada Republike Slovenije je izdala Uredbo o spremembah in dopolnitvah Uredbe o določitvi sredstev elektronske identifikacije in uporabi centralne storitve za spletno prijavo in elektronski podpis in jo objavi v Uradnem listu Republike Slovenije.

Barbara Kolenko Helbl

 generalna sekretarka

Sklep prejmejo:

– Ministrstvo za digitalno preobrazbo Republike Slovenije,

– Ministrstvo za javno upravo Republike Slovenije,

– Ministrstvo za notranje zadeve Republike Slovenije,

– Ministrstvo za gospodarstvo, turizem in šport Republike Slovenije,

– Ministrstvo za delo, družino, socialne zadeve in enake možnosti Republike Slovenije,

– Ministrstvo za finance Republike Slovenije,

– Služba Vlade Republike Slovenije za zakonodajo.

**PRILOGA 3:**

PREDLOG EVA: 2025-3150-0004

Na podlagi četrtega odstavka 3. člena, prvega in drugega odstavka 6. člena, tretjega odstavka 11. člena, tretjega odstavka 12. člena, četrtega odstavka 15. člena, petega odstavka 24. člena in petega odstavka 45. člena Zakona o elektronski identifikaciji in storitvah zaupanja (Uradni list RS, št. 121/21, 189/21 – ZDU-1M in 18/23 – ZDU-10) ter za izvajanje tretjega in četrtega odstavka 1. člena Zakona o osebni izkaznici (Uradni list RS, št. 35/11, 41/21, 199/21 in 17/25) Vlada Republike Slovenije izdaja

**Uredbo o spremembah in dopolnitvah Uredbe o določitvi sredstev elektronske identifikacije in uporabi centralne storitve za spletno prijavo in elektronski podpis**

**1. člen**

V Uredbi o določitvi sredstev elektronske identifikacije in uporabi centralne storitve za spletno prijavo in elektronski podpis (Uradni list RS, št. 29/22) se v 2. členu prvi odstavek spremeni tako, da se glasi:

»(1) Sredstva elektronske identifikacije so:

– sredstvo visoke ravni na osebni izkaznici,

– sredstvo nizke ravni na osebni izkaznici,

– virtualno sredstvo visoke ravni,

– virtualno sredstvo srednje ravni,

– virtualno sredstvo nizke ravni.«.

**2. člen**

V 10. členu se za tretjim odstavkom doda nov, četrti odstavek, ki se glasi:

»(4) Izdajatelj za uradne osebe, ki sprejemajo vloge, zagotavlja redna usposabljanja.«.

**3. člen**

15. člen se spremeni tako, da se glasi:

**»15. člen**

**(ponastavitev uporabniškega gesla)**

(1) Če imetnik izgubi uporabniško geslo, lahko pridobitev gesla za ponastavitev uporabniškega gesla zahteva bodisi v namenski mobilni aplikaciji bodisi osebno na upravni enoti ali diplomatsko-konzularnem predstavništvu Republike Slovenije.

(2) Če imetnik pridobitev gesla za ponastavitev uporabniškega gesla zahteva v namenski mobilni aplikaciji, pred oddajo zahtevka izkaže svojo identiteto z uporabo sredstva nizke ravni na osebni izkaznici.

(3) Če imetnik pridobitev gesla za ponastavitev uporabniškega gesla zahteva osebno, uradna oseba, ki sprejme zahtevo, identificira imetnika v skladu s tretjim odstavkom 10. člena te uredbe.

(4) Izdajatelj pripravi ovojnico z geslom za ponastavitev uporabniškega gesla in jo imetniku pošlje s priporočeno poštno pošiljko in osebno vročitvijo. Pooblaščena oseba podjetja, ki dostavi poštno pošiljko, identificira imetnika na podlagi veljavne javne listine, ki je opremljena s fotografijo ter mu poštno pošiljko vroči osebno.«.

**4. člen**

V 22. členu se za tretjim odstavkom doda nov, četrti odstavek, ki se glasi:

»(4) Izdajatelj za uradne osebe, ki sprejemajo vloge, zagotavlja redna usposabljanja.«.

**5. člen**

Za 26. členom se doda novo, III.A. poglavje VIRTUALNO SREDSTVO VISOKE RAVNI in 26.a, 26.b, 26.c, 26.č , 26.d, 26.e, 26.f, 26.g, 26.h, 26.i in 26.j členi, ki se glasijo:

»III.a. VIRTUALNO SREDSTVO visoke RAVNI

**26.a člen**

**(splošno)**

Izdajatelj zagotovi izdajo sredstva elektronske identifikacije visoke ravni zanesljivosti, ki ga je mogoče uporabljati z namensko mobilno aplikacijo (v nadaljnjem besedilu: virtualno sredstvo visoke ravni).

**26.b člen**

**(evidenca imetnikov virtualnega sredstva visoke ravni)**

Evidenca imetnikov virtualnega sredstva visoke ravni vsebuje naslednje podatke:

1. identifikacijska oznaka sredstva elektronske identifikacije;

2. identifikacijska oznaka nosilca sredstva elektronske identifikacije;

3. osebno ime imetnika;

4. identifikacijska oznaka sredstva visoke ravni na osebni izkaznici, na podlagi katerega je bilo izdano virtualno sredstvo visoke ravni;

5. EŠEI imetnika;

6. davčna številka imetnika;

7. status sredstva elektronske identifikacije;

8. obdobje veljavnosti sredstva elektronske identifikacije;

9. datum preklica sredstva elektronske identifikacije.

**26.c člen**

**(oblika in tehnične specifikacije)**

(1) Virtualno sredstvo visoke ravni je neločljivo povezano s sredstvom visoke ravni na osebni izkaznici. Izdano je v obliki kriptografskega elementa fizične osebe, shranjenega v varni shrambi mobilne naprave, na kateri je nameščena namenska mobilna aplikacija.

(2) Dostop do podatkov iz prejšnjega odstavka je zaščiten z dvema dejavnikoma avtentikacije iz različnih kategorij, tako da se za uporabo virtualnega sredstva visoke ravni poleg posesti virtualnega sredstva visoke ravni zahteva tudi uporaba enega od naslednjih varnostnih mehanizmov:

– sistemsko geslo mobilne naprave,

– biometrični podatki imetnika.

(3) Tehnične podrobnosti izvedbe virtualnega sredstva visoke ravni so določene v pravilih upravljanja virtualnega sredstva visoke ravni, ki se objavijo na spletnih straneh izdajatelja.

**26.č člen**

**(raven zanesljivosti)**

Virtualno sredstvo visoke ravni izpolnjuje zahteve, ki jih za sredstva elektronske identifikacije visoke ravni zanesljivosti opredeljuje zakon, ki ureja elektronsko identifikacijo.

**26.d člen**

**(obdobje veljavnosti)**

Virtualno sredstvo visoke ravni se izdaja z veljavnostjo do datuma poteka sredstva visoke ravni na osebni izkaznici, s katerim je fizična oseba izkazala svojo identiteto v postopku izdaje virtualnega sredstva visoke ravni.

**26.e člen**

**(starost ob izdaji)**

Virtualno sredstvo visoke ravni se lahko izda državljanu, ki je v času vložitve vloge za izdajo sredstva visoke ravni na osebni izkaznici dopolnil dvanajst let.

**26.f člen**

**(organ, pristojen za sprejem vlog)**

Vlogo za izdajo virtualnega sredstva visoke ravni sprejme izdajatelj v elektronski obliki v namenski mobilni aplikaciji.

**26.g člen**

**(postopek izdaje)**

(1) Organ, pristojen za sprejem vloge, zagotovi identifikacijo fizične osebe, tako da fizična oseba izkaže svojo identiteto z uporabo sredstva visoke ravni na osebni izkaznici.

(2) Izdajatelj izda virtualno sredstvo visoke ravni po naslednjem postopku:

– fizična oseba na mobilno napravo namesti namensko mobilno aplikacijo;

– fizična oseba v namenski mobilni aplikaciji izkaže svojo identiteto z uporabo sredstva visoke ravni na osebni izkaznici in odda vlogo za izdajo virtualnega sredstva visoke ravni;

– izdajatelj izda virtualno sredstvo visoke ravni, ki se shrani v varni shrambi mobilne naprave.

(3) Virtualno sredstvo visoke ravni postane aktivno takoj po izdaji.

**26.h člen**

**(preklic)**

Virtualno sredstvo visoke ravni izdajatelj prekliče, če:

– imetnik zahteva preklic virtualnega sredstva visoke ravni v namenski mobilni aplikaciji, tako da v njej odstrani virtualno sredstvo visoke ravni;

– imetnik odda vlogo za izdajo virtualnega sredstva visoke ravni v namenski mobilni aplikaciji, nameščeni na drugi mobilni napravi;

– imetniku preneha veljavnost sredstva visoke ravni na osebni izkaznici;

– izdajatelj pridobi informacijo, na podlagi katere mora v skladu z zakonom, ki ureja elektronsko identifikacijo, preklicati sredstvo elektronske identifikacije.

**26.i člen**

**(začasna razveljavitev)**

Začasna razveljavitev virtualnega sredstva visoke ravni ni mogoča.

**26.j člen**

**(čezmejna uporaba)**

Virtualno sredstvo visoke ravni ni namenjeno za čezmejno uporabo.«.

**6. člen**

33. člen se spremeni tako, da se glasi:

**»33. člen**

**(organ, pristojen za sprejem vlog)**

(1) Vlogo za izdajo virtualnega sredstva srednje ravni sprejme izdajatelj v elektronski obliki prek svoje spletne strani neposredno v svoj informacijski sistem.

(2) Če je za identifikacijo fizične osebe v skladu s 34. členom te uredbe potrebna identifikacija s fizično prisotnostjo, jo opravi uradna oseba na upravni enoti, diplomatsko-konzularnem predstavništvu Republike Slovenije, Finančni upravi Republike Slovenije, Zavodu Republike Slovenije za zaposlovanje ali pri izdajatelju virtualnega sredstva elektronske identifikacije srednje ravni.

(3) Uradna oseba ob identifikaciji fizične osebe preveri veljavnost vnesenih podatkov in izvede identifikacijo fizične osebe s fizično prisotnostjo tako, kakor je za sredstva elektronske identifikacije srednje ravni zanesljivosti opredeljeno v zakonu, ki ureja elektronsko identifikacijo.

(4) Izdajatelj za uradne osebe, ki sprejemajo vloge, zagotavlja redna usposabljanja.«.

**7. člen**

V 37. členu se beseda »je« nadomesti z besedo »ni«.

KONČNA DOLOČBA

**8. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št. ……

Ljubljana, …… 2025

EVA 2025-3150-0004

Vlada Republike Slovenije

 dr. Robert Golob

 predsednik

**OBRAZLOŽITEV**

**I. UVOD**

1. **Pravna podlaga**

Vlada Republike Slovenije izdaja predpis na podlagi četrtega odstavka 3. člena, prvega in drugega odstavka 6. člena, tretjega odstavka 11. člena, tretjega odstavka 12. člena, četrtega odstavka 15. člena, petega odstavka 24. člena in petega odstavka 45. člena Zakona o elektronski identifikaciji in storitvah zaupanja (Uradni list RS, št. 121/21, 189/21 – ZDU-1M in 18/23 – ZDU-10) ter za izvrševanje tretjega in četrtega odstavka 1. člena Zakona o osebni izkaznici (Uradni list RS, št. 35/11, 41/21, 199/21 in 17/25)

1. **Rok za izdajo uredbe, določen z zakonom /**
2. **Splošna obrazložitev predloga uredbe, če je potrebna**

S predlaganim osnutkom uredbe se z dodanim III.A. poglavjem Virtualno sredstvo visoke ravni (členi 26.a do 26.j) uvaja začetek izdajanja novega sredstva elektronske identifikacije. Poleg virtualnega sredstva visoke ravni se s predlaganim osnutkom uredbe z vidika jasnosti in določnosti ureditve uvajajo še nekatere manjše spremembe in dopolnitve veljavne uredbe (v 2., 10., 15., 22., 33. in 37. členu).

1. **Predstavitev presoje posledic za posamezna področja, če te niso mogle biti celovito predstavljene v predlogu zakona** /
2. **Izjava o skladnosti predpisa s pravnimi akti Evropske unije in korelacijska tabela /**

**II. VSEBINSKA OBRAZLOŽITEV PREDLAGANIH ČLENOV**

**K 1. členu:**

S predlaganim členom se spreminja določba 2. člena Uredbe o določitvi sredstev elektronske identifikacije in uporabi centralne storitve za spletno prijavo in elektronski podpis (Uradni list RS, št. 29/22; v nadaljnjem besedilu: uredba) z vključitvijo novega sredstva elektronske identifikacije, in sicer virtualnega sredstva visoke ravni zanesljivosti, ki ga je mogoče uporabljati z namensko mobilno aplikacijo in se uvaja z novim III.A. poglavjem Virtualno sredstvo visoke ravni (glej utemeljitve k predlaganim členom 26.a do 26.j).

**K 2. členu**

S predlagano dopolnitvijo 10. člena uredbe se pri sredstvih elektronske identifikacije, kjer se identifikacija izvede osebno pri uradni osebi, uvaja obveznost izdajatelja, da za uradne osebe izvaja redna usposabljanja. Tako se zagotavlja ustrezna raven usposobljenosti uradnih oseb tudi z vidika prepoznavanja novih groženj, povezanih z osebno identifikacijo, kot je na primer zaznavanje ponarejenih osebnih dokumentov.

**K 3. členu**

S predlaganim členom se spreminja in dopolnjuje določba 15. člena uredbe (ponastavitev uporabniškega gesla). S predlagano dopolnitvijo se poleg oddaje zahtevka pridobitve gesla za ponastavitev uporabniškega gesla osebno na upravni enoti ali diplomatsko-konzularnem predstavništvu Republike Slovenije uvaja tudi možnost oddaje zahtevka v namenski mobilni aplikaciji. Če imetnik pridobitev gesla za ponastavitev uporabniškega gesla zahteva v namenski mobilni aplikaciji, pred oddajo zahtevka izkaže svojo identiteto z uporabo sredstva nizke ravni na osebni izkaznici. Na podlagi predlagane spremembe se identifikacija imetnika osebne izkaznice izvede ob dostavi ovojnice z geslom za ponastavitev uporabniškega gesla tako, da pooblaščena oseba podjetja, ki dostavi poštno pošiljko, identificira imetnika na podlagi veljavne javne listine, opremljene s fotografijo, ter mu poštno pošiljko vroči osebno.

**K 4. členu**

S predlaganim členom, ki dopolnjuje določbo 22. člena uredbe, se uvaja obveznost izdajatelja, da za uradne osebe, ki sprejemajo vloge, izvaja redna usposabljanja (glej tudi utemeljitev 2. člena).

**K 5. členu**

S predlaganim členom se dodaja novo, III.A poglavje Virtualno sredstvo visoke ravni, v katerem se s členi 26.a do 26.j uvaja začetek izdajanja novega sredstva elektronske identifikacije. Novo sredstvo je neločljivo povezano s sredstvom visoke ravni na osebni izkaznici. Izdano je v obliki kriptografskega elementa fizične osebe, shranjenega v varni shrambi mobilne naprave, na kateri je nameščena namenska mobilna aplikacija. Dostop do virtualnega sredstva visoke ravni je zaščiten z dvema dejavnikoma avtentikacije, tako da se za njegovo uporabo poleg posesti zahteva tudi uporaba sistemskega gesla mobilne naprave ali biometričnih podatkov imetnika. Izdajatelj izda virtualno sredstvo visoke ravni po naslednjem postopku:

* uporabnik na mobilno napravo namesti namensko mobilno aplikacijo;
* uporabnik v namenski mobilni aplikaciji izkaže svojo identiteto z uporabo sredstva visoke ravni na osebni izkaznici in odda vlogo za izdajo virtualnega sredstva visoke ravni;
* izdajatelj izda virtualno sredstvo visoke ravni, ki se shrani v varni shrambi mobilne naprave.

Čeprav je virtualno sredstvo visoke ravni tesno povezano s sredstvom visoke ravni na osebni izkaznici, pa je za uporabnika bistveno prijaznejše, saj je treba osebno izkaznico uporabiti le pri izdaji virtualnega sredstva visoke ravni, medtem ko pri sami uporabi za prijavo v elektronske storitve zadošča uporaba mobilne naprave, torej brez vsakokratnega prislanjanja osebne izkaznice. Ocenjujemo, da bomo s tem bistveno povečali uporabo elektronskih storitev javnega sektorja, saj je bilo do zdaj izdanih že več kot 650.000 elektronskih osebnih izkaznic, kar pomeni velik nabor potencialnih novih uporabnikov elektronskih storitev.

**K 6. členu**

S predlagano spremembo 33. člena uredbe se med organe, pristojne za sprejem vlog za izdajo virtualnega sredstva srednje ravni zanesljivosti, poleg upravnih enot in diplomatsko-konzularnih predstavništev Republike Slovenije dodajo tudi Finančna uprava Republike Slovenije in Zavod Republike Slovenije za zaposlovanje ter izdajatelj sredstva elektronske identifikacije. Ker Zakon o elektronski identifikaciji in storitvah zaupanja (Uradni list RS, št. 121/21, 189/21 – ZDU-1M in 18/23 – ZDU-10) predvideva določitev organov, pristojnih za sprejem vlog z uredbo, ni primerno, da se organi določajo s sklepi vlade. Zaradi tega se določba dosedanjega tretjega odstavka 33. člena uredbe črta. S predlagano določbo se uvaja tudi obveznost izdajatelja, da za uradne osebe, ki sprejemajo vloge, izvaja redna usposabljanja.

**K 7. členu:**

Na podlagi predlaganega člena, ki spreminja določbo 37. člena uredbe, virtualno sredstvo srednje ravni zanesljivosti ni namenjeno za čezmejno uporabo, saj morajo države članice v skladu z določili Uredbe (EU) 2024/1183 Evropskega parlamenta in Sveta o spremembi Uredbe (EU) št. 910/2014 o vzpostavitvi okvira za evropsko digitalno identiteto do konca leta 2026 svojim državljanom omogočiti uporabo evropske denarnice za digitalno identiteto, ki bo sčasoma nadomestila sredstva elektronske identifikacije, že priglašena za čezmejno uporabo.

**K 8. členu:**

Predlog člena določa začetek veljavnosti te uredbe, to je petnajsti dan po objavi v Uradnem listu Republike Slovenije.